
A jkv. 1. melléklete
E L Ő T E R J E SZ T É S
Sajószöged Községi Önkormányzat Képviselő-testületének
2017. március havi nyílt ülésére


Tisztelt Képviselő-testület!

Az Országos Tűzvédelmi Szabályzatról szóló 54/2014.(XII.5.) BM rendelet 225.§-a szerint „ha jogszabály másként nem rendelkezik, a lábon álló növényzet, tarló, növénytermesztéssel összefüggésben és a belterületi ingatlanok használata során keletkezett hulladék szabadtéri égetése tilos.”
A kógens szabályozás nehéz helyzetet teremt a kertjében gyümölcsfákat tartó lakosok nagy részének, metszés után nem tudnak mit kezdeni a felhalmozódott gallyakkal, nyesedékekkel.
A környezetvédelmi törvény felhatalmazást ad az önkormányzatok számára, hogy rendeletben az avar és kerti hulladék égetésének szabályait, ezért fentiekre tekintettel javaslom a rendelet-tervezet elfogadását.

Sajószöged, 2017. március 23.
                                                                                       dr. Gulyás Mihály sk.
                                                                                        polgármester














Előzetes hatásvizsgálati lap

Tisztelt Képviselő-testület!

A jogalkotásról szóló 2010. évi CXXX. törvény 17. §-a előzetes hatásvizsgálat elvégzését rendeli el a rendeletalkotás, illetve rendeletmódosítás vonatkozásában.
1., Társadalmi hatások:
A rendelet-tervezet elfogadása esetén a lakosság jelentős részének igényét fogja kielégíteni.

2., Gazdasági, költségvetési hatások:
Nincs ilyen hatás.

3., Környezeti, egészségügyi hatások:
A rendeletben foglalt előírások betartása és az égetés során tanúsított felelősségteljes magatartás a káros következményeket minimálisra csökkenti.

4., Adminisztratív terheket befolyásoló hatások:
Nem jelentős, a változásokat az ingatlan vagyonkataszterbe át kell vezetni.

5., A rendelet megalkotásának szükségessége, a jogalkotás elmaradásának várható következményei:
A rendeletalkotás elmaradása esetén nem várható jogkövető magatartás (égetni akkor is fognak).

6., A jogszabály alkalmazásához szükséges személyi, szervezeti, tárgyi és pénzügyi feltételek:
Rendkívüli feladatvégzést nem igényel.

Fentiek figyelembevételével kérem a képviselő-testületet a rendelet-tervezet elfogadására.

Sajószöged, 2017. március 23.

								dr. Boros István sk.
								 címzetes főjegyző

